google/wiki40b huggingface dataset:
Lønset kirke

Kirken på Vindal

Før svartedauden i 1349 var det fem kirker i Oppdal. Dette går fram av sokneprest Gjert Juel Feldtmanns beskrivelse over Oppdal prestegjeld fra 1700-tallet: «Før Reformationen har her udi Opdal været 3 kirker og 2 capeller.» Disse kirkene var: Hovedkirken på Vang, kirken på Lo, kirken i Ålbu, et kapell ved Stavåa på Fagerhaug og et på Lønset. Om kapellet på Lønset skriver han: «Det andet capell i Winddalen, paa hiinside Winddals Elv, 3 Mile i vester fra Kirken [på Vang]. Steden vises, en liden rund plan – - -». Hvordan kapellet så ut eller hvor lenge sto, vites ikke men trolig var det en liten stavkirke bygget på 11-1200-tallet, etter at kristendommen ble innført. Nesten hele bygda ble liggende øde etter svartedauden, kirken forfalt og ble borte. I dag finnes ingen spor etter kapellet men tradisjonen viser til tre plasser som ligger så tett at lokaliseringen kan gjøres noenlunde.

Det gamle kapellet

I flere århundre etter svartedauden hadde ikke Lønset anneks noe kapell men fra ca. 1700 ble det holdt gudstjenester på utvalgte gårder i sognet. I 1770 ble det tatt initiativ til bygging av kapell og i brev til biskopen het det: ”- – - saa maa de som boe nede paa Skaugen formedelst den lange og besværlige Vei til Kirken, undertiden anvende 2 a 3 Dagers Reise, naar de i ondt Føre skulle søge kirken for at bringe deres Døde til Graven, ligesom de ei heller mere end 2de Gange om Aaret have Prædiken, hvilken endda maa forrettes i en Bondestue, hvor alene saadanne svage og gamle Folk, som ei kunne bringes til Kirken, vorde betjente med Sacramentet – - -”. Kapellet ble bygget i årene 1772–1774 og var plassert der minnestenen etter de omkomne fra skredulykken i Klevgardene 1868 står, sørvest for den nåværende kirken. Den siste gudstjenesten i dette kapellet ble holdt søndag 19. juli i 1863.

Det nye kapellet

I 1858 ble det oppnevnt en komité for planlegging av en ny kirke. Det nye kapellet skulle erstatte den gamle korskirken som var blitt for liten. To løsninger ble skissert: en korskirke tegnet av John Ellingsen Storli og en åttekantet kirke modellert av Sjur Jamtseter. Komitéen valgte det åttekantede forslaget. Den nåværende åttekantede tømmerbygningen ble bygget i 1863, innviet den 26. august samme år og det gamle kapellet ble solgt til riving. En del av innredningen fra det gamle kapellet ble flyttet over i det nye men ny altertavle ble laget av bygdekunstnerne Ole Moene og Sjur Jamtseter. Opprinnelig hadde altertavlen et enkelt kors som eneste dekorasjon men dette ble erstattet med et maleri av Mikael Hoel i 1920. I 1960-årene fikk kapellet en lenge tiltrengt oppussing. Før rehabiliteringen var kapellet hvitmalt men ble nå malt rødt, innvendig ble veggene renset for maling og behandlet med terpentinsaus for å få jevn farge. Altertavlen ble tilbakeført til sin opprinnelige utførelse og maleriet plassert et annet sted i kirken.

Tilhørighet

Kirken er en del av Oppdal prestegjeld som tilhører Gauldal prosti i Nidaros bispedømme.
Ademir Santos

Karriere

Ademir Santos startet sin profesjonelle karriere i Yamaha Motors i 1987. Han har også spilt for Shimizu S-Pulse.
Watling Street

Watling Street var en romersk vei gjennom England, som gikk fra Dover i Kent til Wroxeter i Shropshire. Den ser ut til å opprinnelig ha fortsatt til Chester nær Liverpool, og fortsatt inn i Nord-Wales, men det finnes svært få spor etter veien i det området.
Veien gikk gjennom London, Verulamium (dagens St. Albans) og det sentrale England. Den var en viktig del av det romerske veinettet som ble grunnlagt etter opprettet etter erobringen og opprettelsen av provinsen Britannia. 
Angelsakserne ga den navnet Wæcelinga Stræt, som betyr «Wæcelfolkets vei». Det er uklart hvem denne Wæcel kan ha vært, men hans navn ble også gitt til Verulamian, Wæclingacaester. Antagelig ble navnet først brukt om strekningen mellom London og Verulamium, og så senere brukt om hele veien.
Watling Street ble brukt som grense for Danelagen etter at danene hadde blitt slått; de måtte holde seg til et område nord og øst for veien.
Piazza Venezia

Piazza Venezia er en sentral plass i Roma, ved foten av Kapitol. Den danner den sørlige avslutninga av hovedgata Via del Corso. Mot sør ruver det enorme Viktor Emanuel II-monumentet over plassen.
Vestsida av plassen opptas av fasaden på Palazzo Venezia, oppført av pave Paulus II i 1455. Den likearta bygningen midt imot (mot øst) er av langt nyere dato. Palazzo delle Assicurazione Generali di Venezia er hovedkontor for et italiensk forsikringsselskap, og ble bygd i 1911. Her sto tidligere et gammelt palé som ble revet da plassen skulle utvides ved anlegget av Viktor Emanuel-monumentet.
I det nordvestre hjørnet av plassen ligger Palazzo Doria og det vesle Palazzo Bonaparte fra 1660. På 1800-tallet kom paléet i Bonaparte-familiens eie, og Napoleons mor bodde her til sin død i 1836. Familienavnet er fortsatt synlig på takoppbygget.
Thyreosthenius biovatus

Utseende

Thyreosthenius biovatus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Ritsu Doan

Landslaget

Ritsu Doan spilte 3 landskamper for Japan‎s herrelandslag.
Lahn

Geografi

Omtrent fra den gamle universitetsbyen Marburg danner Lahn en naturlig grense mellom fjellkjedene Westerwald og Vogelsberg og fra Wetzlar til utløpet ved Lahnstein skiller elva Westerwald og Taunus.
Ved den gamle byen Limburg an der Lahn flyter Lahn gjennom en fruktbar elveslette, Limburg-elvesletta (das Limburger Becken). Like etter når elva den maleriske Lahn-dalen som begynner i Diez og går til utløpet ved Lahnstein.

«Det står et vertshus ved Lahn»

En folkevise forteller om et gammelt vertshus ved Lahn, hvor reisende stanset og møtte den vakre datteren til vertinnen. Det finnes tre gamle vertshus ved Lahn som hevder å være det vertshuset som det blir sunget om: Ett i Marburg, ett i landsbyen Dausenau ved Bad Ems og ett i Lahnstein.
Se: «Es steht ein Wirtshaus an der Lahn».
Friedrich Muckermann

Jesuitt

I 1899 trådte han inn i jesuittordenen i Bleyenbeck (Nederland), fire år etter begynte han på sitt filosofistudium, og i 1912 på teologien.

Prest

To år etter ble han presteviet. I 1919 vendte han, som hadde tjenestegjort som feltprest i den tyske hær under annen verdenskrig, tilbake fra russisk krigsfangenskap (i fengsler i Minsk og Smolensk), han var del av en fangeutveksling mot Karl Radek. 
I 1921 begynte han sin virksomhet som utgiver av Gral/Graal, grunnlegger og leder av presse-korrespondenser, som forfatter, journalist, taler ved større og mindre anledninger, og i radio som predikant og sjelesørger.

I nasjonalsosialismens tid

Etter at nasjonalsosialistene begynte å betrakte ham som en statsfiende, dro han i 1934 til Oldenzaal i Nederland. Der hjalp han til – trass i åpen Gestapo-overvåking – med å smugle inn i Tyskland illegale kirkeblader fra trykkerieieren og forleggeren av Twentsche Courant, Brüggemann. Han fortsatte sin kamp fra naziregimet fra utlandet. 
Etter en tid i Roma og senere i Østerrike var han fra 1938 var han basert i Paris. Derfra måtte han i 1943 flykte fra Gestapo til Sveits. Også der klarte han å virke publisistisk. Han skrev mange artikler i aviser og tidsskrifter; etter 1945 fikk han også skrevet ytterligere tre bøker.

Bokforbud i Østtyskland

Etter annen verdenskrigs slutt ble noen av pater Muckermanns skrifter satt på forbudslisten i den sovjetiske okkupasjonssone (det senere Øst-Tyskland):  Der Bolschewismus droht (Kath. Tat-Verl., Köln 1931), Das Los des Arbeiters in Sowjet-Rußland (Kath. Tat-Verl., Köln 1932) og Es spricht die spanische Seele … Neue Dokumente (Alsatia, Colmar 1937). I [DDR]] tilføyde man til denne listen også Wollt ihr das auch? Wie ich den Bolschewismus in Rußland erlebte (Verb. d. kath. Jünglings-Vereinigungen Deutschlands, Düsseldorf 1920), Vom Rätsel der Zeit. (Kösel & Pustet, München 1933) og Heiliger Frühling (Regensbergsche Verlagsbuchhandlung, Münster 1935).
Baker Hansen

Baker Hansen AS er et familiebakeri med tradisjoner som går tilbake til 1861, da bakeriet ble startet av Arnt Hansen. Bakeriet har siden vært i familiens eie i fem generasjoner.

Historie

Arnt Hansen var født på Kvikne og var svenn fra bakerlauget i Trondheim. Forloveden het Thona, og hun insisterte på at Arnt skulle ha mesterbrev, ellers ville hun ikke gifte seg med ham. Arnt Hansen dro deretter opp i Christiania Magistrat, som var byens utøvende styringsorgan, og ba om å få utstedt mesterbrev. I protokollen fra magistratet står det:
Paa Grund heraf blev meldt Arnt Hansen, der var iført fuldstændig Borgeruniform antagen og indskreven som Bagermester til Christiania.
Arnt Hansen startet opp med utsalgssted på Jernbanetorget i Christiania som også på den tiden var en trafikkmessig og kommersielt møteplass og hvor det tidligere hadde vært både fattighus og tobakksspinneri.
De neste bakeriutsalgene ble Rådhusgata, eller Raadhusstrædet som var gatens opprinnelige navn, Storgaten og Universitetsgaten.
Arnt Hansen døde i 1889. Hans sønn Haakon overtok og drev virksomheten videre.
Haakon Hansen moderniserte produksjonsutstyret, og i 1895 var Baker Hansen det første moderne storbakeri i Norge. I 1914 kjøpte Håkon Hansen en bygård i Bogstadveien og hele virksomheten flyttet dit. Herfra ble brød levert over hele byen. 
Under andre verdenskrig leverte Baker Hansen brød til fangene på Grini. Brødkassene ble også brukt til å smugle brev inn i leiren.
Baker Hansen var også tidlig ute med det som i dag er kjent som sponsing. Bakeriet leverte bl.a. varer til Fridtjof Nansens polferder. I boken "Fram over Polhavet" fra 1897 skriver Nansen at han nyter "bakkels og en vidunderskjønn marsipankage fra Baker Hansen i Kristiania, og så maltekstrakt. Vi kan ikke klage over at vi har det vondt".
Bedriften Baker Hansen har i dag (2015) 31 butikker i Oslo, Strømmen, Hønefoss, Drammen og Bærum og hadde en omsetning i 2013 på nær 130 millioner kroner. 
Da det ble tillatt med produktplassering i norske medier, var Baker Hansen blant de første som benyttet seg av slik markedsføring: I 2014 dukket det bl.a. opp en Baker Hansen-filial i den norske såpeserien Hotel Cæsar.

Kneippbrød

Det var Baker Hansen som innførte kneippbrødet i Norge i 1895.
Norges befolkning diskuterte om det fine brødet var mye sunnere enn det grove, helt til presten og naturlegen Sebastian Kneipp kom med sine nærmest revolusjonerende tanker om sunnhet og ernæring. Baker Hansen lanserte dr. Kneipps brød i Norge. Sebastian Kneipps originalattest og godkjennelse signert 21. desember 1894 er fremdeles i Baker Hansens eie.
Pseudoschizognathus

Utseende

Middelsstore, brede, blankt brunlige eller rødlige skarabider.

Levevis

Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.
Disse billene kan ha synkroniserte, kortvarige masseopptredener i skumringen etter regn.

Utbredelse

Slekten er utbredt i Australia.
Shigekazu Nakamura

Karriere

Shigekazu Nakamura startet sin profesjonelle karriere i Mazda i 1981.
Han har tidligere vært trener for Avispa Fukuoka.
Irbit

Irbit (russisk: Ирби́т) er en by i Sverdlovsk oblast i Russland. Byen ligger på høyre bredd av elva Nitsa, rundt 175 km nordøst for Jekaterinburg (avstand med tog 203 km, og med bil 250 km). Innbyggertall: 42 578 (2005 est.), 43 318 (folketelling 2002), 51 708 (folketelling 1989).

Historie

Irbit ble grunnlagt i 1631 som Irbejevskaja Sloboda (russisk: Ирбе́евская слобода́), og navnet ble i 1662 endret til Irbit. Den fikk offisielle byrettigheter av Katarina den store i 1775 for byens lojalitet til keiserinnen under Pugatsjevopprøret i 1773–1774.
På 1800-tallet var Irbitmarkedet en viktig hendelse for handelen med Sibirsk pelsverk og kinesisk te.

Næringsliv og økonomi

Under andre verdenskrig ble en motorsykkelfabrikk flyttet hit fra Moskva. I mer enn femti år er over tre millioner IMZ-Ural motorsykler produsert her. Fabrikken produserer nå bare to tusen motorsykler i året, de fleste for eksport. I sovjettiden ble det imidlertid produsert hundretusenvis av motorsykler her. I dag produseres forskjellige typer motorsykler og reservedeler for dem, med spesialisering innen tunge motorsykler med sidevogner.
Brecker Brothers

Brecker Brothers var en musikalsk duo med brødrene Michael (saxofon og EWI) og Randy Brecker (trompet og flygelhorn) som hadde kommersiell suksess med sine Jazz-fusion album på 70-, 80- og 90- tallet. De hadde en nevneverdig hit med singelen East River i 1979. Den kom så høyt som på 34 plass på singellisten UK Singles Chart
I tillegg til å spille inn deres egne komposisjoner, stilte brødrene ofte som studiomusikere som for bandet Parliament på deres album «Mothership Connection» og på bandet Casiopeas album «Casiopea», samtidig som de hadde utgivelser hver for seg.
Deres samarbeid stoppet i 2007 da Michael Brecker døde av leukemi.
Uljin kjernekraftverk

Uljin kjernekraftverk er et kjernekraftverk som produserer elektrisk kraft i Sør-Korea. Det ligger på østkysten av landet i provinsen Nord-Gyeongsang, og ble bygget og klargjort for idriftsetting i perioden 1975 og satt drift i 1988. Installert maksimal effekt er 6 175 MW, og det er dermed verdens tredje største atomkraftverk. Årsproduksjonen av elektrisk kraft er betydelig, og det er seks reaktorer ved anlegget. Anlegget har en partneravtale med Philippsburg kjernekraftverk i Tyskland.
Fan (navn)

Etymologi

Fan betyr «dødelig».
Stortingsvalget 2013 i Aust-Agder

Stortingsvalget 2013 i Aust-Agder ble avholdt 9. september 2013. Aust-Agder hadde i stortingsperioden 2009-2013 hatt 4 representanter og har det samme i stortingsperioden 2013-2017. Det skulle velges tre distriktsmandater og ett utjevningsmandat.

Nominasjoner

Det er 15 valglister som er godkjent av fylkesvalgstyret i Aust-Agder.
Chapuisia

Levevis

Både larvene og de voksne (imago) er planteetere.

Utbredelse

Slekten er utbredt i Arika.
CrimethInc.

CrimethInc., også kjent som CWC («CrimethInc. Ex-Workers Collective» eller «CrimethInc Ex-Workers Ex-Collective»), er en desentralisert anarkistisk kollektiv av selvstyrte enheter i USA. CrimethInc. som oppsto på midten av 1990-tallet, opprinnelig som et hardcore fanzine Inside Front, og begynte å fungere som et kollektiv på 1996. De har siden da utgitt et mangfold av artikler og fanziner for anarkistbevegelsen og spredt plakater og bøker utgitt av dem selv.
Enheter knyttet til CrimethInc. har utgitt bøker, plater og organisert kampanjer over hele USA i kamp mot globalisering og representativt demokrati til fordel for radikale samfunnsorganisering. Mindre offentlige aksjonsgrupper har utført direkteaksjoner (inkludert brannstifting og datahacking), opprettet internasjonale sammenkomster og andre hendelser, satt i gang opptøyer og turnert med multimedia og framføringer eller musikaler bestående av musikk som anarchopønk. Kollektivet har fått nasjonal oppmerksomhet og akademisk interesse i USA, foruten også kritikk og lovprisning fra andre anarkister for deres aktiviteter og filosofi. CrimethInc. har en tilknytning til den nordamerikanske anarchopønkescenen grunnet til deres slektskap og forhold til utøvere innen sjangeren og grunnet utgivelsen av bladet Inside Front. Kollektivet har siden ekspandert til en samtidig antikapitalistisk bevegelse. Det finnes enheter utenfor USA, blant annet i Tsjekkia, Spania og latinamerikanske grupper.
Juan Cuadrado

Landslaget

Han ble tatt ut i Colombias tropp til VM i fotball 2018 i Russland.
World of Warcraft: Legion

Utvikling

Legion kom i alfaversjon sent i november 2015. Betaversjonen ble gjort tilgjengelig i mai 2016.
Spillere som kjøper utvidelsespakken får anledning til å oppgradere spillernivået til 100 for en karakter.
Norwegian Long Haul

Historie

Norwegian Long Haul ble grunnlagt i 2012, og utførte den første transatlantiske flyvningen 30. mai 2013. De første planlagte flyvningene skulle gå fra Oslo og Stockholm til New York og Bangkok, og ble fløyet med innleide A340-300, fordi leveransen av selskapets B787 ble forsinket. I slutten av november 2013 startet selskapet med flyvninger, også fra København, til Fort Lauderdale, og kunngjorde samtidig nye ruter til Los Angeles, Oakland og Orlando. I juli 2014 startet også flyvninger fra London Gatwick til New York, Los Angeles og Fort Lauderdale.
Kaare Tønne

Bakgrunn

Kaare Tønne vokste opp i Strinda kommune som sønn av Hans Peter Tønne og Gina Røysing, som begge kom fra Ogndal. Faren var skolestyrer ved Strindheim skole. 
Etter artium i 1936 tok han eksamen ved Levanger lærerskole i 1939, kurs i engelsk ved Norges lærerhøgskole og forberedende prøve i filosofi.

Yrkeskarriere

Han var lærer i Øvre Rendal, Meldal og Åfjord før han kom tilbake til Strinda, som i 1964 ble slått sammen med Trondheim kommune. Tønne ble lærer ved framhaldsskolen i Strinda i 1945 og skolestyrer der i 1953. Framhaldsskolen ble en del av den obligatoriske ungdomsskolen, og Tønne var skolestyrer/rektor ved Blussuvoll skole frem til han ble ordfører i 1970.

Politiker

Tønne var medlem av Strinda kommunestyre 1948–1963 og Trondheim bystyre 1964–1983, fra 1956 som medlem av formannskapet. Han var varaordfører i Strinda 1961–1963 og varaordfører i Trondheim 1964–1965 og 1968–1970. Han overtok som ordfører da Odd Sagør ble finansrådmann i 1970, mens Eigil Gullvåg ble varaordfører. 
Tønne satt frem til de borgerlige partiene fikk flertall ved valget i 1975. Deretter var han kommunalråd og ledet avdelingsstyret for helse- og sosialsektoren frem til han avgikk med pensjon i 1983. Han var også medlem av Sør-Trøndelag fylkesting i fire år.

Familie

Kaare Tønne giftet seg i 1940 med Anna Julie Johnsen. De fikk tre barn. Han var også farbror til statsråd og konsernsjef Tore Tønne.

Oppkalling

Kaare Tønnes vei i Trondheim er oppkalt etter ham.
Dana Rosemary Scallon

Bakgrunn

Hun ble født som Rosemary Brown i London. Faren var frisør der. Han hadde tatt med seg sin familie fra hjembyen Derry i Nord-Irland på grunn av denhøye arbeidsløsheten der etter annen verdenskrig. Dana var fem da foreldrene ble rådet av sin lege å ta med seg barna tilbake til Derry på grunn av Londons smog og den skade den åpenbart hadde på noen av deres barn.

Karriere

Karrieren hennes begynte da hun vant  Eurovision Song Contest 1970 med «All Kinds of Everything», som senere skulle bli en verdenshit og millionselger. 
Dana er katolikk, og har i tillegg til å synge keltisk musikk, folkemusikk og pop også skrevet og fremført mye kristelig musikk. Etter seieren i Eurovision Song Contest har karrieren hennes til nå omfattet over 30 singler og 30 album.
Hun gikk etter mange år over til å konsenterer seg om religiøse katolske sanger, som for eksempel Totus Tuus i anledning pave Johannes Paul II pastoralbesøk i Irland i 1979.
Hun ble oppfordret til å delta i det irske presidentvalget i 1997, og overrasket mange ved å havne på tredjeplass. Etter enda mer overtalelse gikk hun med på å returnere til politikken to år senere, og lykkes med å bli Connaught Ulsters første kvinnelige medlem av Europaparlamentet.
Dana var dommer under Eurosong 2008, som valgte ut hvilket bidrag som skulle delta for Irland i Eurovision Song Contest 2008. Hun skapte kontroverser da hun høylytt klagde over vinnerbidraget Dustin the Turkey og mente at Irland heller burde trekke seg fra konkurransen enn å sende Dustin.
Rampur (distrikt)

Demografi

Ved folketellingen i 2011 var det 2 335 398 innbyggere i distriktet, mot 1 923 739 i 2001. Den urbane befolkningen utgjør 25,21 % av befolkningen.
Barn i alderen 0 til 6 år utgjorde 15,85 % i 2011 mot 20,70 % i 2001. Antallet jenter i den alderen per tusen gutter er 922 i 2011.
Brahmagupta

Brahmagupta (født 598, død 668) var en indisk matematiker og astronom. Han ble født i byen Bhinmal i staten Rajasthan i dagens nordvestlige India.
Som matematiker er han mest kjent for å ha oppdaget tallet null. Hans verk Brahma Sphuta Siddhanta fra omkring 628 er det tidligst kjente verket som behandler nullen som et tall i egen forstand, og i dette verket angir han også regneregler for aritmetikk med negative tall og null. Han forsøkte også å definere divisjon med null. Innen geometri er hans mest kjente bidrag Brahmaguptas formel som gir arealet til en syklisk firkant.
Lakssjøen (Svalbard)

Lakssjøen er en innsjø i Ny-Friesland på Spitsbergen, nord i Svalbard. Sjøen ligger langt nede ved Wijdefjordens østlige munningskyst, og nordvest for Åsgardfonna.
Arealet av sjøen er om lag 5 km², og den er nesten 4 km lang i tilnærmet øst-vestlig retning.
Kapittel

Sjangeravhengighet

Enkelte romaner har ikke kapitler, men ellers er disse den vanligste sjangeren for kapittelbruk ettersom teksten ofte bør deles opp for å gjøre det lettere for leseren. Noveller er gjerne korte nok til å gå som ett kapittel. I sakprosatekster er det mye vanligere med kapittelbruk, for å gjøre det enklere å finne fram, gjerne ved hjelp av en innholdsfortegnelse, selv om disse er også å finne i fiksjonstekster.
Nordnorsk Opera og Symfoniorkester

Nordnorsk Opera og Symfoniorkester (Arctic Philharmonic) er en orkesterinstitusjon med fast base i Bodø og Tromsø, som skal dekke hele den nordnorske landsdelen. Nordnorsk Opera og Symfoniorkester AS ble stiftet 18. juni 2009, og er en av  Nord-Norges største kulturinstitusjoner. Eiere er Tromsø og Bodø kommuner, som eier 50 prosent hver, mens Nordland, Troms og Finnmark fylkeskommuner er tilskuddspartnere gjennom den nordnorske kulturavtalen 
Nordnorsk Opera og Symfoniorkester veksler mellom ulike ensembleformater på fast basis - fra mindre kammergrupper via sinfonietta og kammerorkester til fullt symfoniorkester. Orkesterinstitusjonen samarbeider med landsdelens øvrige kunst- og kulturliv, og har en samarbeidsavtale med Forsvarets Musikkorps Nord-Norge og Landsdelsmusikerne i Nord-Norge. Den lokale forankringen i landsdelen er viktig, samtidig som man ser utover landegrensene. Førstedirigent for symfoniorkesteret er Christian Lindberg. Kunstnerisk leder for kammerorkesteret  er Henning Kraggerud. Kunstnerisk leder for sinfoniettaen er Øyvind Bjorå. 
Tor Lægreid er selskapets direktør og Tor Arne Viksjø er styreleder. Hans Kongelige Høyhet Kronprins Haakon er Nordnorsk Opera og Symfoniorkesters høye beskytter.

CD-utgivelser

Orkesterinstitusjonen har flere innspillinger på BIS Records, Naxos og Simax. I tillegg til egne innspillingsprosjekter medvirker de på innspillinger med artister som blant andre Kari Bremnes, Terje Nilsen, Unni Wilhelmsen, Hekla Stålstrenga, Glød, Anneli Drecker og danseforestillingen Mannen som stoppet Hurtigruta. Sammen med Peter Herresthal og Øyvind Bjorå ble de nominert til Spellemannprisen 2017 i klassen samtid for utgivelsen Eivind Buene – Violin Conserto I Miniatures.
Lundheim (hageby)

Lundheim er en hageby i Fredrikstad.

Hageby

Hageby-bevegelsen startet i England med Ebenezer Howard som bevegelsens fremste ideolog. Også i Norge ble hageby-konseptet populært over store deler av landet. Fra Arctanderbyen ble bygget i Oslo på begynnelsen av 1900-tallet og frem til 1960-tallet ble det anlagt mange boligområder der det i tråd med hageby-prinsippene ble lagt vekt på at folk fra arbeiderklassen skulle kunne bo i småhusbebyggelse med mye frisk luft og vegetasjon rundt seg, ha mulighet for å dyrke nyttevekster i egne hager og ha kort vei til jobb, skole og butikker.
Også i Østfold ble det anlagt en rekke boområder etter denne modellen, og Lundheim ble en av hagebyene som ble etablert i Fredrikstad. Fredrikstads kommunes byplanmyndigheter utga i 1997 et skriv som inneholdt et historisk tilbakeblikk:
„I gjenreisnings-perioden etter siste krig var det en stor boligproduksjon for å dekke det store behovet for mange og gode boliger.
Første del av perioden var preget av hagebyutbygginger etter Sverre Pedersens byplan fra 1926. Eksempler på slike områder er Lundheim, Kongsten Hageby, Trosvik, Kniple. Disse områdene inneholder to etasjes hus mest i treverk med tomannsboliger, åttemanns-boliger og rekkehus.”